حصلت “كود” على معطيات مثيرة حول الجريمة ديال قتل أب لابنه القاصر بحي عين هارون الشعبي بمدينة فاس، وكان كيقرا فالسنة الثالثة إعدادي. الضحية كان تلقى ضربات بواحد لعصا على مستوى الرأس على يد والده. وحسب مصادر مطلعة، لـ”كود”، فإن الوالد ديال الضحية كان شك فولدو خدا ليه شي مبلغ مالي قدره 3000 درهم بالمشاركة ديال شي حد من العائلة ديالو. الأب مكانش ناوي يقتل ولدو لكن وجّه ليه ضربة خايبة باستعمال هراوة على مستوى الرأس، مما تسبب ليه هادشي في نزيف دموي حاد عجل بالوفاة ديالو. الضحية لي كان كيقرا هزوه ف حالة خطيرة للمستشفى وقدمو ليه الإسعافات الأولية، لكن توفي بسبب داك الإصابة الخطيرة لي لتقاها فراسو. 
“كود” جابت تفاصيل مثيرة على الجريمة ديال قتل تلميذ قاصر على يد الأب ديالو.. ها علاش ضرب ولدو حتى مات